钦定古今图书集成/理学汇编/经籍典/第054卷 > 《易原》 > 河洛一原图
## 钦定古今图书集成/理学汇编/经籍典/第054卷 > 《易原》 > 河洛一原图

此图自一至十，顺而布之，斜互为图，自一六以至五
十也。对互为书，自一九以至四六也。《河图》数偶，偶者
静，静以动为用，故《河图》之位合皆奇一合六，以至五
合十，静者必动而后生也。《洛书》数奇，奇者动，动亦以
静为用，故《洛书》之位合皆偶一合九以至四合六，动
者必静而后成也。合而观之，阳数以五为中，五居四
六之间而倍十左右，皆五之所含也。阴数以六为中，
六居五七之间而倍十二左右，皆六之所含也。由是
推之，自一三夹二以至八十夹九，无不各得倍数。故
卦始《小成》，以六为极；理始太极，以两为极。